Riigisekretär korraldab Vabariigi Valitsuse tööd ja juhib Riigikantseleid.    Riigisekretär koostab valitsuse istungi päevakorra kava ja võtab sõnaõigusega osa valitsuse istungitest. Ta jälgib, et Vabariigi Valitsuse õigusaktide eelnõud oleksid vastavuses põhiseaduse ja teiste seadustega, ning annab kaasallkirja valitsuse määrustele, korraldustele ja istungi protokollidele.    Riigisekretär juhib kõrgemate riigiametnike konkursi- ja atesteerimiskomisjoni tööd ning annab valitsusele arvamuse ministeeriumi kantsleri ametisse nimetamisel ja ametist vabastamisel.    Riigisekretär hoiab riigipitsatit ja protokollib selle kasutamist.    Riigisekretäri nimetab ametisse ja vabastab ametist peaminister. Riigisekretäriks võib olla üksnes juriidilise kõrgharidusega isik. Riigikantselei juhina on riigisekretäril samad õigused, mis on seadusega antud ministrile  ministeeriumi juhtimisel.    Riigikantselei on Vabariigi Valitsuse juures olev valitsusasutus, kelle eesmärk on toetada Vabariigi Valitsust ja peaministrit poliitika kujundamisel ja elluviimisel ning aidata tagada head riigivalitsemist.    Riigikantselei: